标题：淮南子·人间训
基本信息
【作品名称】《淮南子·兵略训》
【创作年代】 西汉
【作者姓名】 淮南王刘安
【作品体裁】 兵书[1-2]
第一部分
原文清净恬愉①，人之性也；仪表规矩，事之制②也。知人之性，其自养不勃③，知事之制，其举错④不惑。发一端，散无竟，周八极⑤，总一管⑥，谓之心。见本而知末，观指⑦而睹归，执一而应万，握要而治详，谓之术。居知所为，行智⑧所之，事智所秉⑨，动智所由，谓之道。道者，置之前而不挚，错之后而不轩⑩，内之寻常而不塞，布之天下而不窕。是故使人高贤称誉己者，心之力也；使人卑下诽谤己者，心之罪也。夫言出于口者，不可止于人；行发于迩者，不可禁于远。事者，难成而易败也；名者，难立而易废也。千里之堤，以蝼蚁之穴漏；百寻之屋，以突隙之烟焚。《尧戒》曰：“战战栗栗，日慎一日。“人莫于山，而于蛭。”是故人皆轻小害，易微事，以多悔。患至而多后忧之，是犹病者已惓而索良医也。虽有扁鹊、俞跗之巧，犹不能生也。[1]
注释①恬愉：安适愉快的意思。
②制：原则、法度。
③勃：通“悖”，这里是违背、荒谬的意思。
④错：通“措”，措施、举动。
⑤八极：八方。
⑥管：事物的关键、中枢。
⑦指：指向、趋向。
⑧智：即“知”，知道。
⑨所秉：这里指所持的依据，遵守的原则。
⑩轩：本意为车子前高后低，这里引申为“高”翘起的意思。
内：通“纳”。
寻常：古代长度单位。八尺为一寻，两寻为一常。
迩：近处。
突：烟囱。
扁鹊：原姓秦，名越人，战国时代名医。
俞跗：上古时的名医，相传擅长外科手术，是黄帝的臣子。[1]
译文清静恬愉是人的本性，而仪表与规矩是为人处世时需要遵守的制度。知道人的本性，人就可以不违背自身的修养；知道为人处世的制度，人就不会因为做错了什么事情而迷惑。发乎一端，而能扩散到无边无际，周游八方，而又能回到中枢，这称之为“心”。见到事物的本身就能推断出它的结果，见到事物的指向就能推断出它的归宿，掌握了一点，就能应付成千上万的变化，掌握要领就能治理繁复庞杂的事物，这称之为“术”。在家时知道自己在做什么、出行的时候知道自己应该去哪里、做事情时知道应该秉承什么样的原则、有所行动的时候知道因为什么，这些称之为“道”。所谓“道”，放置在前头它不会低伏，放在后面也不会翘起，在狭窄的地方它不会显得拥堵，散布在天下它又不留空隙。所以要想让别人称赞自己，乃是“心”的功力；让别人轻视诽谤自己，也是“心”的罪过。话是出于自己口中，不可能让别人来阻止你；行为是自己做出来的，远处的人无法禁止你。事情成功很难，失败却很容易，树立好的名声很难，毁坏却容易。千里长堤由于蝼蚁挖掘洞穴导致渗水而坍塌，百丈高楼由于烟囱裂缝中冒出烟火导致焚毁。《尧戒》中讲道：“战战栗栗，一天比一天谨慎。人不会被大山绊倒，而往往被小土堆绊倒。”正是如此，人们都忽略小害，认为小事容易，以致酿成祸事才后悔，灾难已经降临才担忧，这就如同病危才去求良医诊治，这时即便有扁鹊、俞跗这样高明的医术，也很难让病人存活下去。[1]
第二部分
原文夫祸之来也，人自生之；福之来也，人自成之。祸与福同门，利与害为邻，非神圣人，莫之能分。凡人之举事，莫不先以其知规虑揣度，而后敢以定谋，其或利或害，此愚智之所以异也。晓自然以为智，知存亡之枢机，祸福之门户，举而用之，陷溺于难者，不可胜计也。使知所为是者，事必可行，则天下无不达之途矣。是故知虑者，祸福之门户也；动静者，利害之枢机也。百事之变化，国家之治乱，待而后成。是故不溺于难者成，是故不可不慎也。[1]
译文祸的来临是自己招引来的，福的到来是本人自己造成的。祸与福是同出一门，利与害是近邻，不是圣人，很难将其分清楚。在大多数情况下，人们准备做某件事，都要先动脑子认真思考一番，然后，再根据思考得出的结论，定下计划。最终实践的结果，有人得利，有人则受害，这就是智者和蠢人的差别之处。但是，那些自认为通晓生死存亡的关键、祸福如何到来的聪明人，在处理事务时，还是会陷入危难的境地中，这样的事例数不胜数。如果大家在做事之前，知道事情一定能够做得到，那么天下也就没有什么不通的道路了。所以，智虑思考是祸福的根由，动静举措是利害的关键。百事的变化、国家的治乱，都要经过思考后，采取正确的行动才能取得成功。所以，不陷入灾难的人会成功，对此不可不审慎。[1]
第三部分
原文有功者，人臣之所务也；有罪者，人臣之所辟①也。或有功而见②疑，或有罪而益信，何也？则有功者离恩义，有罪者不敢失仁心也。魏将乐羊③攻中山，其子执在城中。城中县④其子以示乐羊。乐羊曰：“君臣之义，不得以子为私。”攻之愈急。中山因烹其子，而遗⑤之鼎羹与其首。乐羊循而泣之曰：“是吾子！”已，为使者跪而啜三杯。使者归报，中山曰：“是伏约死节者也，不可忍也。”遂降之。为魏文侯⑥大开地，有功。自此之后，日以不信。此所谓有功而见疑者也。何谓有罪而益信？孟孙⑦猎而得麑，使秦西巴⑧持归烹之。麑母随之而啼，秦西巴弗忍，纵而予之。孟孙归，求麑安在，秦西巴对曰：“其母随而啼，臣诚弗忍，窃纵而予之。”孟孙怒，逐秦西巴。居一年，取以为子傅。左右曰：“秦西巴有罪于君，今以为子傅，何也？”孟孙曰：“夫一麑而不忍，又何况于人乎！"此谓有罪而益信者也。故趋舍不可不审也。此公孙鞅⑨之所以抵罪于秦，而不得入魏也。功非不大也，然而累足无所践者⑩，不义之故也。[1]
注释①辟：通“避”。
②见：被。
③乐羊：战国时魏国魏文侯时期的大将。
④县：通“悬”。
⑤遗：送。
⑥魏文侯：战国初魏国的建立者。在位期间，兴修水利，奖励耕战，进行封建制的改革，使魏成为战国初期的强国。魏文侯十七年（前408年），灭中山国。
⑦孟孙：姬姓。春秋时鲁国大夫。
⑧秦西巴：孟孙的家臣。
⑨公孙鞅：战国时期政治家，思想家。卫国国君的后裔，后封于商，后人称之商鞅。应秦孝公求贤令入秦，说服秦孝公变法图强。在位执政十九年，秦国大治，史称商鞅变法。前338年，秦孝公崩，惠文王嬴驷即位，公子虔告商鞅谋反，商鞅逃亡至边关，欲宿客舍，结果因未出示证件，店家不敢留宿，欲逃往魏国，魏人亦不愿收留。后来商鞅回到商邑，被处车裂之刑。
⑩累足：指捆住手脚。累足无所践者：指无立足之地。[1]
译文建立功业是每个人臣所追求的目标；犯罪受罚是每个人臣希望避免的后果。但有时会出现这样的情况，那就是建立了功勋却引起别人的猜疑，有了罪过却反而更加受到别人的信任。这是什么原因呢？人为了追逐功名利益，有时就不顾及情义了；而有了罪过的人却不敢再失去仁义之心。因此，就会出现上述情况。魏国将军乐羊率部队进攻中山国。中山人把他的儿子抓起来关押在城里。中山国的人将乐羊的儿子绑起来吊在城头上让乐羊看。乐羊看过后，说：“君臣之间的大义就是效忠君主，尽到我做臣的职责，我不能因为自己的儿子产生私情。”于是，他指挥部队越发猛烈地攻城。中山国的人就把他的儿子给烹煮了，还派人将一鼎他儿子的肉羹和头颅送交给乐羊。乐羊抚摸着儿子的头颅，泪流满面地说：“这是我的儿啊！”说完之后，向使者跪下，连着喝下了三杯肉羹。使者回去报告说：“乐羊是一个为了节义不惜献身的人，真的没有办法对付他。”于是，中山国只得向魏国投降。在这次战争中，乐羊为魏文侯开拓了大片的领土，建立了大功。可是谁也没有想到，自此之后，魏文侯一天比一天不信任乐羊。这就是所谓的有了功劳却反而引起别人的猜疑。那么，什么是有了罪过却反而赢得别人的信任呢？孟孙在外打猎，捕获到了一头小鹿，于是命令手下人秦西巴拿回家去烹煮。母鹿紧紧跟随在秦西巴的后面悲啼不止，秦西巴不忍心伤害幼鹿，于是就放掉幼鹿把它还给了母鹿。孟孙返回家中之后，追问起幼鹿的下落，秦西巴只好回答道：“这幼鹿的母亲一直在我的身后不停地哀啼，我实在不忍心，于是自作主张放掉了幼鹿还给母鹿。”孟孙听后非常生气，一气之下就把秦西巴给赶走了。过了一年后，秦西巴又被孟孙召回来担任孟孙儿子的老师。孟孙身边的人就问：“秦西巴在您这里犯过过错，为什么现在您又找他来做您儿子的老师呢？”孟孙回答说：“连一头幼鹿都不忍心加以伤害的人，更何况对人呢？”这就是所谓有了罪过却反而受到人的信任的例子。所以，人的进退取舍不可以不慎重，取舍不慎重，这就是公孙鞅在秦国获罪却又不能前往魏国避难的原因。公孙鞅的功劳不是不大，可他就是没有立足的地方，寸步难行，这是由于他不义的缘故。[1]
第四部分
原文圣王布德施惠，非求其报于百姓也；郊望褅尝①，非求福于鬼神也。山致②其高，而云起焉；水致其深，而蛟龙生焉；君子致其道，而福禄归焉。夫有阴德者，必有阳报；有阴行者，必有昭名。古者，沟防不修，水为民害。禹③凿龙门④，辟伊阙⑤，平治水土，使民得陆处。百姓不亲，五品⑥不慎，契⑦教以君臣之义，父子之亲，夫妻之辨，长幼之序。田野不修，民食不足，后稷⑧乃教之辟地垦草⑨，粪土⑩种谷，令百姓家给人足。故三后之后，无不王者，有阴德也。周室衰，礼义废，孔子以三代之道教导于世。其后嗣至今不绝者，有隐行也。秦王赵政兼吞天下而亡，智伯侵地而灭，商鞅支解，李斯车裂。三代种德而王，齐桓继绝而霸。故树黍者不获稷，树怨者无报德。[1]
注释①郊望褅(tì)尝：郊，祭天。望，祭日月星辰、山川。褅、尝，祭宗庙、祖先。
②致：达到。
③禹：人名，因治水有方，后人尊称大禹。传说是夏后氏部落的首领，是子承父位、中国奴隶制的创始人。
④龙门：龙门山。在今山西河津。
⑤辟伊阙：伊阙在今河南洛阳南二十里处的龙门石窟前。此地两山对峙，伊水从中穿过，称为伊阙，传说是禹开凿的。
⑥五品：五常、五伦。即父子、君臣、夫妻、兄弟、朋友五种关系。
⑦契：帝喾之子，尧的异母弟，生母为简狄。
⑧后稷：古代周族的始祖。传说有邰氏之女姜原踏巨人脚迹，怀孕而生，因一度被弃，故又名弃。善于种植各种粮食作物，曾在尧舜时代当农官，教民耕种，被认为是开始种稷和麦的人。
⑨垦草：开垦荒地。
⑩粪土：施肥，指改良土壤。
三后：指禹、契、后稷。
赵政：秦始皇嬴政，因秦国的祖先姓赵，故称为赵政。
智伯：即知伯，名瑶，又称智囊子，春秋末年晋国四卿之一。独擅晋国大权。非常跋扈，并想吞并赵、韩、魏三家的土地，结果遭到失败，全族被灭。
李斯：秦代政治家。秦王政十年（前257年）下令驱逐六国客卿。李斯上《谏逐客书》阻止，为秦王政所采纳，不久官为廷尉。在秦王政统一六国的事业中起了较大作用。秦统一天下后，被任为丞相。秦始皇死后，他与赵高合谋，伪造遗诏，迫令始皇长子扶苏自杀，立少子胡亥为二世皇帝。后为赵高所忌，于秦二世二年（前208年）被腰斩于成阳闹市，并夷三族。
齐桓：春秋时齐国国君，姜姓，名小白。即位后，任用管仲改革，选贤任能，加强武备，发展生产。号召“尊王攘夷”，助燕败北戎，援救邢、卫，阻止狄族进攻中原，国力强盛。安定周朝王室内乱，多次会盟诸侯，成为春秋五霸之首。[1]
译文圣贤的君王为天下百姓布施恩德，并不是希望从百姓那里得到回报；举行仪式祭拜天地、日月山川和祖宗，并不是为了谋求鬼神能够赐福给他。山高到一定程度，自然就会有云雨在其间兴起；河水达到一定的深度，也自然会有蛟龙在其中产生；君子修行达到一定的道德修为，也一定会有福禄属于他们。那些在暗中积德的人，必然会得到公开的好报；那些暗地里施惠的人，也一定会获得显耀的声望。古时候，沟渠堤防得不到修建，洪水成了人民的灾害，于是夏禹凿开了龙门，开辟出了伊阙，使洪水得到平息，土地得到整治，使百姓能够在陆地上安居乐业。百姓们相互之间不亲近、五种人伦关系没有理清楚，于是契就教育百姓明白君臣、父子、夫妇、兄弟之间的尊卑等级以及相关礼仪。田地荒芜了，民众没衣服穿，缺少粮食，于是，后稷就引导百姓开垦荒地，改良土壤，播种粮食，让百姓家家都能丰衣足食。所以，这三位君王的后代没有不成为帝王的，这就是因为他们平时积阴德的缘故。周王室衰微，礼义尽废，孔子就用三代圣王的道德来教育世人，孔氏家族后嗣人丁兴旺，至今不绝，这就是孔子平时品德行为高尚的缘故。秦王赵（嬴）政使用暴力兼并了天下，但很快遭到灭亡，智伯侵占韩、魏、赵三国的土地最终反被消灭，商鞅由于实行苛政而遭肢解，李斯由于谋害忠良而遭腰斩的处罚。夏、商、周三代君王施行仁政而称王天下，齐桓公又由于帮助弱小的国家而成为霸主。种黍的不会收获稷，埋下怨恨的不会得到恩德的报答。[1]
第五部分
原文昔者，宋人好善者，三世不解。家无故而黑牛生白犊。以问先生①。先生曰：“此吉祥②，以飨③鬼神。”居一年，其父无故而盲。牛又复生白犊。其父又复使其子以问先生。其子曰：“前听先生言而失明，今又复问之，奈何？”其父曰：“圣人之言，先忤而后合。其事未究，固试往，复问之。”其子又复问先生。先生曰：“此喜祥也，复以飨鬼神。”归致命④其父。其父曰：“行先生之言也。”居一年，其子又无故而盲。其后楚攻宋，围其城。当此之时，易子而食，析骸而炊。丁壮者死，老病童儿皆上城，牢守而不下。楚王大怒。城已破，诸城守者皆屠之。此独以父子盲之故，得无乘城。军罢围解，则父子俱视。[1]
注释①先生：这里指术数先生，即会算卦、占卜的人。
②吉祥：吉祥的征兆。
③飨：祭祀。
④致命：这里指复命。[1]
译文从前，宋国有一户人家喜欢行善，连续三代都坚持不懈。有一年，家里养的一头黑母牛无缘无故地产下一只纯白的牛犊，于是家里人就去向术数先生请教为何出现这样的怪事。术数先生说：“这是吉祥的征兆，就用这头纯白牛犊来祭祀鬼神吧。”又过了一年，这家父亲眼睛无缘无故地失明了。后来，这头母牛又产下了一头纯白色的牛犊，于是，父亲又让儿子去向术数先生请教。儿子问道：“先前就是因为听了术数先生所讲的话，父亲您的眼睛失明了，现在再去问他，这是为什么呢？”父亲说：“圣人的话往往先是好像不对，但后来就会应验吻合了，而且这件事并没有就这样结束，你就去试着问问吧！”儿子便再次前往向术数先生询问这件怪事。术数先生回答说：“这也同样是吉祥的征兆，还是用这纯白牛犊去祭祀鬼神吧！”儿子回到家中后，把术数先生的话如实向父亲做了汇报，父亲回答说：“那就依照先生的话去做吧！”又过一年，儿子的眼睛也不知是什么原因，失明了。后来，楚国进攻宋国，围困住了这户人家所居住的城邑。这时候，城里所有能充饥的东西全被吃光了，人们只能互相交换孩子吃，并把枯骨劈开当做柴火烧。壮年人也全都战死了，这样老人、病人、儿童上城楼防守，顽强抵御，楚军迟迟攻不下城池。这时，楚王大怒，命令在城池被攻破以后，凡是上城楼参与防守的人全部处死。唯独这户人家，因父子均失明而没上城楼防守，得以保全性命。等到楚军撤走之后，父子两人的眼睛又复明了。[1]
第六部分
原文夫祸富之转而相生，其变难见也。近塞上之人有善术者，马无故亡而入胡。人皆吊之。其父曰：“此何遽不为福乎？”居数月，其马将胡骏马而归。人皆贺之。其父曰：“此何遽不能为祸乎？”家富良马，其子好骑，堕而折其髀①。人皆吊之。其父曰：“此何遽不为福乎？”居一年，胡人大入塞，丁壮者引弦而战，近塞之人，死者十九，此独以跛之故，父子相保。故福之为祸，祸之为福，化不可极，深不可测也。或直于辞而不害于事者，或亏于耳以忤于心，而合于实者。 高阳魋将为室，问匠人。匠人对曰：“未可也。木尚生，加涂其上，必将挠。以 生材任重涂，今虽成，后必败。”高阳魋曰：“不然。夫木枯则益劲，涂干则益 轻，以劲材任轻涂，今虽恶，后必善。”匠人穷于辞，无以对。受令而为室。其 始成，竘然善也，而后果败。此所谓直于辞而不可用者也。[1]
注释①髀：大腿骨。[1]
译文这正是祸福可以相互转化，相互促成，其中的变化难以明了。在靠近边塞的居民中，有一个精通术数的人，有一次，他家养的马无缘无故跑到胡人那里去了，他的邻居为了此事，都过来安慰他。父亲说：“这事难道就不会变成好事吗？”过了一段时间，跑了的那匹马带着一群马返回。邻居们又都来庆贺。父亲说：“这事难道就不会变为坏事了吗？”果然，因为家里有不少好马，儿子骑马玩时把大腿骨给摔断了。这样，邻居家的人又前来安慰。父亲又说：“怎么知道这事就不可能变成好事了呢？”过了一年，胡人大举进攻边塞，青壮年男子都拿起武器参战，结果，边塞附近的居民十分之九的人都战死了，唯独这户人家因儿子跛脚，父子两人的性命全都保住了。所以说好事可能变成祸事，祸事可能转变为好事，这其中的变化是难以捉摸，深不可测的。
第七部分
原文何谓亏于耳、忤于心而合于实？靖郭君将城薛，宾客多止之，弗听。靖郭君 谓谒者曰：“无为宾通言。”齐人有请见者，曰：“臣请道三言而已。过三言， 请烹。”靖郭君闻而见之。宾趋而进，再拜而兴。因称曰：“海大鱼。”则反走。 靖郭君止之曰：“愿闻其说。”宾曰：“臣不敢以死为熙。”靖郭君曰：“先生 不远道而至此，为寡人称之。”宾曰：“海大鱼，网弗能止也，钓弗能牵也。荡 而失水，则蝼蚁皆得志焉。今夫齐，君之渊也。君失齐，则薛能自存乎？”靖郭 君曰：“善！”乃止不城薛。此所谓亏于耳、忤于心而得事实者也。以“无城薛” 止城薛，其于以行说，乃不若“海大鱼”。
故物或远之而近，或近之而远。或说听计当而身疏，或言不用、计不行而益 亲。何以明之？三国伐齐，围平陆，括子以报于牛子曰：“三国之地，不接于我， 逾邻国而围平陆，利不足贪也。然则求名于我也。请以齐侯住。”牛子以为善。 括子出，无害子入。牛子以括子言告无害子。无害子曰：“异乎臣之所闻。”牛 子曰：“国危而不安，患结而不解。何谓贵智？”无害子曰：“臣闻之，有裂壤 土以安社稷者，闻杀身破家以存其国者，不闻出其君以为封疆者。”牛子不听无 害子之言，而用括子之计，三国之兵罢，而平陆之地存。自此之后，括子日以疏， 无害子日以进。故谋患而患解，图国而国存，括子之智得矣。无害子之虑无中于 策，谋无益于国，然而心调于君，有义行也。今人待冠而饰首，待履而行地。冠 履之于人也，寒不能暖，风不能障，暴不能蔽也。然而冠冠履履者，其所自托者 然也。夫咎犯战胜城濮，而雍季无尺寸之功，然而雍季先赏而咎犯后存者，其言 有贵者也。
故义者，天下之所赏也。百言百当，不如择趋而审行也。或无功而先举，或 有功而后赏。何以明之？昔晋文公将与楚战城濮，问于咎犯曰：“为奈何？”咎 犯曰：“仁义之事，君子不厌忠信；战陈之事，不厌诈伪。君其诈之而已矣。” 辞咎犯，问雍季。雍季对曰：“焚林而猎，愈多得兽，后必无兽。以诈伪遇人， 虽愈利，后无复。君其正之而已矣。”于是不听雍季之计，而用咎犯之谋。与楚 人战，大破之。还归赏有功者，先雍季而后咎犯。左右曰：“城濮之战，咎犯之 谋也，君行赏先雍季何也？”文公曰：“咎犯之言，一时之权也；雍季之言，万 世之利也。吾岂可以先一时之权，而后万世之利哉？”
智伯率韩、魏二国伐赵。围晋阳，决晋水而灌之。城下缘木而处，县釜而炊。 襄子谓张孟谈曰：“城中力已尽，粮食匮乏，大夫病，为之奈何？”张孟谈曰： “亡不能存，危不能安，无为贵智士。臣请试潜行，见韩、魏之君而约之。”乃 见韩、魏之君，说之曰：“臣闻之，唇亡而齿寒。今智伯率二君而伐赵，赵将亡 矣。赵亡则君之次矣。及今而不图之，祸将及二君！”二君曰：“智伯之为人也， 粗中而少亲，我谋而泄，事必败，为之奈何？”张孟谈曰：“言出君之口，入臣 之耳，人孰知之者乎？且同情相成，同利相死。君其图之。”二君乃与张孟谈阴 谋，与之期。张孟谈乃报襄子。至其日之夜，赵氏将杀其守堤之吏，决水灌智伯。 智伯军救水而乱。朝、魏翼而击之，襄子将卒犯其前，大败智伯军，杀其身而三 分其国。襄子乃赏有功者，而高赫为赏首。群臣请曰：“晋阳之存，张孟谈之功 也。而赫为赏首，何也？”襄子曰：“晋阳之围也，寡人国家危，社稷殆。群臣 无不有骄侮之心者，唯赫不失君臣之礼，吾是以先之。”由此观之，义者，人之 大本也，虽有战胜存亡之功，不如行义之隆。故君子曰：“美言可以市尊，美行 可以加人。”
或有罪而可赏也，或有功而可罪也。西门豹治邺，廪无积粟，府无储钱，库 无甲兵，官无计会，人数言其过于文侯。文侯身行其县，果若人言。文侯曰：“ 翟璜任子治邺，而大乱。子能道则可，不能，将加诛于子！”西门豹曰：“臣闻 王主富民，霸主富武，亡国富库。今王欲为霸王者也，臣故稸积于民。君以为 不然，臣请升城鼓之，甲兵粟米，可立具也。”于是乃升城而鼓之。一鼓，民被 甲括矢，操兵弩而出；再鼓，负辇粟而至。文侯曰：“罢之。”西门豹曰：“与 民约信，非一日之积也。一举而欺之，后不可复用也。燕常侵魏入城，臣请北击 之，以复侵地。”遂举兵击燕，复地而后反。此有罪而可赏者也。解扁为东封， 上计而入三倍。有司请赏之。文侯曰：“吾土地非益广也，人民非益众也，入何 以三倍？”对曰：“以冬伐木而积之，于春浮之河而鬻之。”文侯曰：“民春以 力耕，暑以强耘，秋以收敛，冬间无事，以伐林而积之，负轭而浮之河。是用民 不得休息也，民以敝矣。虽有三倍之入，将焉用之！”此有功而可罪者也。
贤主不苟得，忠臣不苟利。何以明之？中行穆伯攻鼓，弗能下。餽闻伦曰： “鼓之啬夫，闻伦知之。请无罢武大夫，而鼓可得也。”穆伯弗应。左右曰：“ 不折一戟，不伤一卒，而鼓可得也。君奚为弗使？”穆伯曰：“闻伦为人，佞而 不仁。若使闻伦下之，吾可以勿赏乎？若赏之，是赏佞人。佞人得志，是使晋国 之武，舍仁而从佞。虽得鼓，将何所用之！”攻城者，欲以广地也，得地不取者， 见其本而知其末也。
秦穆公使孟盟举兵袭郑。过周以东。郑之贾人弦高、蹇他相与谋曰：“师行 数千里，数绝诸侯之地，其势必袭郑。凡袭国者，以为无备也。今示以知其情， 必不敢进。”乃矫郑伯之命，以十二牛劳之。三率相与谋曰：“凡袭人者，以为 弗知。今已知之矣。守备必固，进必无功。”乃还师而反。晋先轸举兵击之，大 破之肴。郑伯乃以存国之功赏弦高，弦高辞之曰：“诞而得赏，则郑国之信废矣。 为国而无信，是俗败也，赏一人而败国俗，仁者弗为也。以不信得厚赏，义者弗 为也。”遂以其属徙东夷，终身不反。
故仁者不以欲伤生，知者不以利害义。圣人之思修，愚人之思叕。忠臣者务 崇君之德，谄臣者务广君之地。何以明之？陈夏徵舒弑其君，楚庄王伐之，陈人 听令。庄王以讨有罪，遣卒戍陈，大夫毕贺。申叔时使于齐，反还而不贺。庄王 曰：“陈为无道，寡人起九军以讨之。征暴乱，诛罪人，君臣皆贺，而子独不贺， 何也？”申叔时曰：“牵牛蹊人之田，田主杀其人而夺之牛，罪则有之，罚亦重 矣。今君王以陈为无道，兴兵而攻，因以诛罪人，遣人戍陈。诸侯闻之，以王为 非诛罪人也，贪陈国也。盖闻君子不弃义以取利。”王曰：“善”。乃罢陈之戍， 立陈之后。诸侯闻之，皆朝于楚。此务崇君之德者也。张武为智伯谋曰：“晋六 将军，中行文子最弱，而上下离心，可伐以广地。”于是伐范、中行；灭之矣， 又教智伯求地于韩、魏、赵。朝、魏裂地而授之，赵氏不与，乃率韩、魏而伐赵， 围晋阳三年，三国阴谋同计，以击智氏，遂灭之。此务为君广地者也。夫为君崇 德者霸，为君广地者灭。故千乘之国，行文德者王，汤、武是也；万乘之国，好 广地者亡，智伯是也。
非其事者勿仞也，非其名者勿就也。无故有显名者勿处也，无功而富贵者勿 居也。夫就人之名者废，仞人之事者败，无功而大利者后将为害。譬犹缘高木而 望四方也，虽愉乐哉，然而疾风至，未尝不恐也。患及身，然后忧之，六骥追之， 弗能及也。是故忠臣事君也，计功而受赏，不为苟得；积力而受官，不贪爵禄。 其所能者，受之勿辞也；其所不能者，与之勿喜也。辞所能则匿，欲所不能则惑。 辞所不能而受所能，则得无损堕之势，而无不胜之任矣。昔者智伯骄，伐范、中 行而克之，又劫韩、魏之君而割其地，尚以为未足，遂兴兵伐赵。韩、魏反之， 军败晋阳之下，身死高梁之东，头为饮器，国分为三，为天下笑。此不知足之祸 也。老子曰：“知足不辱，知止不殆，可以修久。”此之谓也。
或誉人而适足以败之，或毁人而乃反以成之。何以知其然也？费无忌复于荆 平王曰：“晋之所以霸者，近诸夏也；而荆之所以不能与之争者，以其僻远也。 楚王若欲从诸侯，不若大城城父，而令太子建守焉，以来北方，王自收其南，是 得天下也。”楚王悦之，因命太子建守城父，命伍子奢傅之。居一年，伍子奢游 人于王侧，言太子建甚仁且勇，能得民心。王以告
费无忌，无忌曰：“臣固闻之，太子内抚百姓，外约诸侯。齐、晋又辅之， 将以害楚，其事已构矣。”王曰：’为我太子，又尚何求？”曰：“以秦女之事 怨王。”王因杀太子建而诛伍子奢，此所谓见誉而为祸者也。何谓毁人而反利之？ 唐子短陈骈子于齐威王，威王欲杀之，陈骈子与其属出亡奔薛。孟尝君闻之，使 人以车迎之，至而养以刍豢黍粱五味之膳，日三至，冬日被裘罽，夏日服絺纻， 出则乘牢车，驾良马。孟尝君问之曰：“夫子生于齐，长于齐，夫子亦何思于齐？ ”对曰：“臣思夫唐子者。”孟尝君曰：“唐子者，非短子者邪？”曰：“是也。 ”孟尝君曰：“子何为思之？”对曰：“臣之处于齐也，粝粢之饭，藜藿之羹， 冬日则寒冻，夏日则暑伤。自唐子之短臣也，以身归君，食刍豢，饭黍粱，服轻 暖，乘牢良，臣故思之。”此谓毁人而反利之者也。是故毁誉之言，不可不审也。
或贪生而反死，或轻死而得生，或徐行而反疾。何以知其然也？鲁人有为父 报仇于齐者，刳其腹而见其心，坐而正冠，起而更衣，徐行而出门，上车而步马， 颜色不变。其御欲驱，抚而止之曰：“今日为父报雠，以出死，非为生也。今事 已成矣，又何去之！”追者曰：“此有节行之人，不可杀也。”解围而去之。使 被衣不暇带，冠不及正，蒲伏而走，上车而驰，必不能自免于千步之中矣。今坐 而正冠，起而更衣，徐行而出门，上车而步马，颜色不变，此众人所以为必死也， 而乃反以得活。此所谓徐而驰，迟于步也。夫走者，人之所以为疾也；步者，人 之所以为迟也。今反乃以人之所为迟者反为疾，明于分也。有知徐之为疾，迟之 为速者，则几于道矣。故黄帝亡其玄珠，使离朱、捷剟索之，而弗能得之也。 于是使忽怳，而后能得之。
圣人敬小慎微，动不失时。百射重戒，祸乃不滋。计福勿及，虑祸过之。同 日被霜，蔽者不伤。愚者有备，与知者同功。夫爝火在缥烟之中也，一指所能息 也；唐漏若鼷穴，一抔之所能塞也。及至火之燔孟诸而炎云台，水决九江而渐荆 州，虽起三军之众，弗能救也。夫积爱成福，积怨成祸。若痈疽之必溃也，所浼 者必多矣。诸御鞅复于简公曰：“陈成常、宰予二子者，甚相憎也。臣恐其构难 而危国也。君不如去一人。”简公不听。居无几何，陈成常果攻宰予于庭中，而 弑简公于朝。此不知敬小之所生也。鲁季氏郈氏斗鸡，郈氏介其鸡，而季氏 为之金距。季氏之鸡不胜。季平子怒，因侵郈氏之宫而筑之。郈昭伯怒，伤 之鲁昭公曰：“祷于襄公之庙，舞者二人而已，其余尽舞于季氏。季氏之无道无 上，久矣。弗诛，必危社稷！”公以告子家驹。子家驹曰：“季氏之得众，三家 为一。其德厚，其威强，君胡得之！”昭公弗听，使郈昭伯将卒以攻之。仲孙 氏、叔孙氏相与谋曰：“无季氏，死亡无日矣。”遂兴兵以救之。郈昭伯不胜 而死，鲁昭公出奔齐。故祸之所从生者，始于鸡定；及其大也，至于亡社稷。故 蔡女荡舟，齐师大侵楚。两人构怨，廷杀宰予，简公遇杀，身死无后，陈氏代之， 齐乃无吕。两家斗鸡，季氏金距，郈公作难，鲁昭公出走。故师之所处，生以 棘楚，祸生而不蚤灭，若火之得燥，水之得湿，浸而益大。痈疽发于指，其痛遍 于体。故蠹啄剖梁柱，蚊虻走牛羊，此之谓也。
人皆务于救患之备，而莫能知使患无生。夫使患无生，易于救患而莫能加务 焉，则未可与言术也。晋公子重耳过曹，曹君欲见其骿肋，使之袒而捕鱼。 厘负羁止之曰：“公子非常也。从者三人，皆霸王之佐也。遇之无礼，必为国忧。 ”君弗听。重耳反国，起师而伐曹，遂灭之。身死人手，社稷为墟。祸生于袒而 捕鱼，齐、楚欲救曹，不能存也。听厘负羁之言，则无亡患矣。今不务使患无生， 患生而救之，虽有圣知，弗能为谋耳。患祸之所由来者，万端无方。是故圣人深 居以避辱，静安以待时。小人不知祸福之门户，妄动而絓罗网，虽曲为之备， 何足以全其身！譬犹失火而凿池，被裘而用箑也。且唐有万穴，塞其一，鱼何遽 无由出？室有百户，闭其一，盗何遽无从入。夫墙之坏也于隙，剑之折必有齿。 圣人见之密，故万物莫能伤也。太宰子朱待饭于令尹子国。令尹子国啜羹而热， 投卮浆而沃之。明日，太宰子朱辞官而归。其仆曰：“楚太宰未易得也，辞官去 之，何也？”子朱曰：“令尹轻行而简礼，其辱人不难。”明年，伏郎尹而笞之 三百。夫仕者先避之，见终始微矣。
夫鸿鹄之未孚于卵也，一指蔑之，则靡而无形矣；及至其筋骨之已就，而羽 翮之既成也，则奋翼挥<羽慧>，凌乎浮云，背负青天，膺摩赤霄，翱翔乎忽荒之 上，析惕乎虹霓之间。虽有劲弩利矰微缴，蒲且子之巧，亦弗能加也。江水之始 出于岷山也，可扌搴衣而越也，及至乎下洞庭，骛石城，经丹徒，起波涛，舟杭 一日不能济也。是故圣人者，常从事于无形之外，而不留思尽虑于成事之内。是 故患祸弗能伤也。人或问孔子曰：“颜回何如人也？”曰：“仁人也。丘弗如也。 ”“子贡何如人也？”曰：“辩人也。丘弗如也。”“子路何如人也？”曰：“ 勇人也。丘弗如也。”宾曰：“三人皆贤夫子，而为夫子役。何也？”孔子曰： “丘能仁且忍，辩且讷，勇且怯。以三子之能，易丘一道，丘弗为也。”孔子知 所施之也。
秦牛缺径于山中，而遇盗。夺之车马，解其橐笥，拖其衣被，盗还反顾之， 无惧色忧志，驩然有以处得也。盗遂问之曰：“吾夺子财货，劫子以刀，而志不 动，何也？”秦牛缺曰：“车马所以载身也，衣服所以掩形也，圣人不以所养害 其养。”盗相视而笑曰：“夫不以欲伤生，不以利累形者，世之圣人也。以此而 见王者，必且以我为事也。”还反杀之。此能以知知矣，而未能以知不知也。能 勇于敢，而未能勇于不敢也。凡有道者，应卒而不乏，遭难而能免，故天下贵之。 今知所以自行也，而未知所以为人行也。其所论未之究者也。人能由昭昭于冥冥， 则几于道矣。《诗》曰：“人亦有言，无哲不愚。”此之谓也。
事或为之，适足以败之；或备之，适足以致之。何以知其然也？秦皇挟录图， 见其传曰：“亡秦者，胡也。”因发卒五十万，使蒙公、杨翁子将，筑修城。西 属流沙，北击辽水，东结朝鲜，中国内郡挽车而饷之。又利越之犀角、象齿、翡 翠、珠玑，乃使尉屠睢发卒五十万，为五军，一军塞镡城之岭，一军守九疑之塞， 一军处番禺之都，一军守南野之界，一军结余干之水。三年不解甲驰弩，使临禄 无以转饷。又以卒凿渠而通粮道，以与越人战，杀西呕君译吁宋。而越人皆入丛 薄中，与禽兽处，莫肯为秦虏。相置桀骏以为将，而夜攻秦人，大破之。杀尉屠 睢，伏尸流血数十万，乃发谪戍以备之。当此之时，男子不得修农亩，妇人不得 剡麻考缕，羸弱服格于道，大夫箕会于衢，病者不得养，死者不得葬。于是陈胜 起于大泽，奋臂大呼，天下席卷，而至于戏。刘、项兴义兵随，而定若折槁振落， 遂失天下。祸在备胡而利越也。欲知筑修城以备亡，不知筑修城之所以亡也。发 谪戍以备越，而不知难之从中发也。夫鹊先识岁之多风也，去高木而巢扶枝，大 人过之则控，婴儿过之则挑其卵；知备远难而忘近患。故秦之设备也，鸟鹊之 智也。
或争而反强之，或听从而反止之。何以知其然也？鲁哀公欲西益宅，史争之， 以为西益宅不祥。哀公作色而怒。左右数谏不听。乃以问其傅宰折睢，曰：“吾 欲益宅，而史以为不祥。子以为何如？”宰折睢曰：“天下有三不祥，西益宅不 与焉。”哀公大悦而喜。顷，复问曰：“何谓三不祥？”对曰：“不行礼义，一 不祥也；嗜欲无止，二不祥也；不听强谏，三不祥也。”哀公默然深念，愤然自 反，遂不西益宅。夫史以争为可以止之，而不知不争而反取之也。智者离路而得 道，愚者守道而失路。夫?说之巧，于闭结无不解。非能闭结而尽解之也，不解 不可解也。至乎以弗解解之者，可与及言论矣。
或明礼义、推体而不行，或解构妄言而反当。何以明之？孔子行游，马失， 食农夫之稼，野人怒，取马而系之。子贡往说之，卑辞而不能得也。孔子曰：“ 夫以人之所不能听说人，譬以大牢享野兽，以《九韶》乐飞鸟也。予之罪也，非 彼人之过也。”乃使马圉往说之。至，见野人曰：“予耕于东海，至于西海，吾 马之失，安得不食子之苗？”野人大喜，解而与之。说若此其无方也，而反行。 事有所至，而巧不若拙。故圣人量凿而正枘。夫歌《采菱》，发《阳阿》，鄙人 听之，不若此《延路》、《阳局》。非歌者拙也，听者异也。故交画不畅，连环 不解，物之不通者，圣人不争也。
仁者，百姓之所慕也；义者，众庶之所高也。为人之所慕，行人之所高，此 严父之所以教子，而忠臣之所以事君也。然世或用之而身死国亡者，不同于时也。 昔徐偃王好行仁义，陆地之朝者三十二国。王孙厉谓楚庄王曰：“王不伐徐，必 反朝徐。”王曰：“偃王，有道之君也，好行仁义，不可伐。”王孙厉曰：“臣 闻之，大之与小，强之与弱也，犹石之投卵，虎之啖豚，又何疑焉？且夫为文而 不能达其德，为武而不能任其力，乱莫大焉。”楚王曰：“善”。乃举兵而伐徐， 遂灭之。知仁义而不知世变者也。申菽、杜茝，美人之所怀服也；及渐之于滫， 则不能保其芳矣。古者，五帝贵德，三王用义，五霸任力。今取帝王之道，而施 之五霸之世，是由乘骥逐人于榛薄，而蓑笠盘旋也。今霜降而树谷，冰泮而求获， 欲其食则难矣。故《易》曰：“潜龙勿用”者，言时之不可以行也。故“君子终 日乾乾，夕惕若厉，无咎”。终日乾乾，以阳动也；夕惕若厉，以阴息也。因日 以动，因夜以息，唯有道者能行之。夫徐偃王为义而灭，燕子哙行仁而亡，哀公 好儒而削，代君为墨而残。灭亡削残，暴乱之所致也，而四君独以仁义儒墨而亡 者，遭时之务异也。非仁义儒墨不行，非其世而用之，则为之禽矣。
夫戟者，所以攻城也；镜者，所以照形也。宫人得戟，则以刈葵；盲者得镜， 则以盖卮。不知所施之也。故善鄙不同，诽誉在俗；趋舍不同，逆顺在君。狂谲 不受禄而诛，段干木辞相而显，所行同也，而利害异者，时使然也。故圣人虽有 其志，不遇其世，仅足以容身，何功名之可致也！知天之所为，知人之所行，则 有以任于世矣。知天而不知人，则无以与俗交；知人而不知天，则无以与道游。 单豹倍世离俗，岩居谷饮，不衣丝麻，不食五谷，行年七十，犹有童子之颜色。 卒而遇饥虎，杀而食之。张毅好恭，过宫室廊庙必趋，见门闾聚众必下，厮徒马 圉，皆与伉礼。然不终其寿，内热而死。豹养其内而虎食其外，毅修其外而疾攻 其内。故直意适情，则坚强贼之；以身役物，则阴阳食之。此皆载务而戏乎其调 者也。
得道之士，外化而内不化，外化，所以入人也，内不化，所以全其身也。故 内有一定之操，而外能诎伸、赢缩、卷舒，与物推移，故万举而不陷。所以贵圣 人者，以其能龙变也。今扌卷扌卷然守一节，推一行，虽以毁碎灭沉，犹且弗易 者，此察于小好，而塞于大道也。赵宣孟活饥人于委桑之下，而天下称仁焉。荆 亻次非犯河中之难，不失其守，而天下称勇焉。是故见小行则可以论大体矣。田 子方见老马于道，喟然有志焉。以问其御曰：“此何马也？”其御曰：“此故公 家畜也。老疲而不为用，出而鬻之。”田子方曰：“少而贪其力，老而弃其身， 仁者弗为也。”束帛以赎之。疲武闻之，知所以归心矣。齐庄公出猎，有一虫举 足将搏其轮，问其御曰：“此何虫也？”对曰：“此所谓螳螂者也。其为虫也， 知进而不知却，不量力而轻敌。”庄公曰：“此为人而必为天下勇武矣。”回车 而避之。勇武闻之，知所尽死矣。故田子方隐一老马而魏国载之，齐庄公避一螳 螂而勇武归之。汤教祝网者，而四十国朝；文王葬死人之骸，而九夷归之；武王 荫?曷人于樾下，左拥而右扇之，而天下怀其德；越王勾践一决狱不辜，援龙渊 而切其股，血流至足，以自罚也，而战武士必其死。故圣人行之于小，则可以覆 大矣；审之于近，则可以怀远矣。
孙叔敖决期思之水，而灌雩娄之野，庄王知其可以为令尹也。子发辩击剧而 劳佚齐，楚国知其可以为兵主也。此皆形于小微而通于大理者也。圣人之举事， 不加忧焉，察其所以而已矣。今万人调钟，不能比之律；诚得知者，一人而足矣。 说者之论，亦犹此也。诚得其数，则无所用多矣。夫车之所以能转千里者，以其 要在三寸之辖。夫劝人而弗能使也，禁人而弗能止也，其所由者非理也。昔者， 卫君朝于吴，吴王囚之，欲流之于海。说者冠盖相望，而弗能止。鲁君闻之，撤 钟鼓之县，缟素而朝。仲尼入见，曰：“君胡为有忧色？”鲁君曰：“诸侯无亲， 以诸侯为亲；大夫无党，以大夫为党。今卫君朝于吴王，吴王囚之，而欲流之于 海，孰意卫君之仁义而遭此难也！吾欲免之而不能，为奈何？”仲尼曰：“若欲 免之，则请子贡行。”鲁君召子贡，授之将军之印。子贡辞曰：“贵无益于解患， 在所由之道。”敛躬而行，至于吴，见太宰嚭。太宰嚭甚悦之，欲荐之于王。子 贡曰：“子不能行说于王，奈何吾因子也！”太宰嚭曰：“子焉知嚭之不能也？” 子贡曰：“卫君之来也，卫国之半曰：‘不若朝于晋。’其半曰：‘不若朝于吴。 ’然卫君以为吴可以归骸骨也。故束身以受命。今子受卫君而囚之，又欲流之于 海，是赏言朝于晋者，而罚言朝于吴也。且卫君之来也，诸侯皆以为蓍龟兆，今 朝于吴而不利，则皆移心于晋矣。子之欲成霸王之业，不亦难乎！”太宰嚭入， 复之于王。王报出令于百官曰：“比十日，而卫君之礼不具者，死！”子贡可谓 知所以说矣。
鲁哀公为室而大，公宣子谏曰：“室大，众与人处则哗，少与人处则悲。愿 公之适。”公曰：“寡人闻命矣。”筑室不辍。公宣子复见曰：“国小而室大。 百姓闻之，必怨吾君；诸侯闻之，必轻吾国。”鲁君曰：“闻命矣。”筑室不辍。 公宣子复见曰：“左昭而右穆，为大室以临二先君之庙，得无害于子乎？”公乃 令罢役，除版而去之。鲁君之欲为室，诚矣；公宣子止之，必矣。然三说而一听 者，其二者非其道也。夫临河而钓，日入而不能得一鲦鱼者，非江河鱼不食也， 所以饵之者非其欲也。及至良工执竿，投而擐唇吻者，能以其所欲而钓者也。
夫物无不可奈何，有人无奈何。铅之与丹，异类殊色，而可以为丹者，得其 数也。故繁称文辞，无益于说，审其所由而已矣。物类之相摩，近而异门户者， 众而难识也。故或类之而非，或不类之而是；或若然而不然者，或不若然而然者。 谚曰：“鸢堕腐鼠，而虞氏以亡。”何谓也？曰：虞氏，梁之大富人也。家充盈 殷富，金钱无量，财货无赀。升高楼，临大路，设乐陈酒，积博其上。游侠相随 而行楼下，博上者射朋张，中反两而笑，飞鸢适堕其腐鼠而中游侠。游侠相与言 曰：“虞氏富乐之日久矣，而常有轻易人之志。吾不敢侵犯，而乃辱我以腐鼠。 如此不报，无以立务于天下。请与公僇力一志，悉率徒属，而必以灭其家。”此 所谓类之而非者也。
何谓非类而是？屈建告石乞曰：“白公胜将为乱。”石乞曰：“不然。白公 胜卑身下士，不敢骄贤，其家无管龠之信，关楗之固。大斗斛以出，轻斤两以内， 而乃论之，以不宜也。”屈建曰：“此乃所以反也。”居三年，白公胜果为乱， 杀令尹子椒、司马子期。此所谓弗类而是者也。
何谓若然而不然？子发为上蔡令，民有罪当刑，狱断论定，决于令尹前。子 发喟然有凄怆之心，罪人已刑而不忘其恩。此其后，子发盘罪威王而出奔，刑者 遂袭恩者，恩者逃之于城下之庐。追者至，踹足而怒，曰：“子发视决吾罪而被 吾刑，怨之憯于骨髓，使我得其肉而食之，其知厌乎！”追者以为然而不索其内， 果活子发。此所谓若然而不然者。
何谓不然而若然者？昔越王勾践卑下吴王夫差，请身为臣，妻为妾，奉四时 之祭祀，而入春秋之贡职，委社稷，效民力，隐居为蔽，而战为锋行。礼甚卑， 辞其服，其离叛之心远矣。然而甲卒三千人，以禽夫差于姑胥。此四策者，不可 不审也。
夫事之所以难知者，以其窜端匿迹。立私于公，倚邪于正，而以胜惑人之心 者也。若使人之怀于内者，与所见于外者，若合符节，则天下无亡国败家矣。夫 狐之捕雉也，必先卑体弥耳，以待其来也。雉见而信之，故可得而禽也。使狐瞋 目植睹，见必杀之势，雉亦知惊惮远飞，以避其怒矣。夫人伪之相欺也，非直禽 兽之诈计也，物类相似若然，而不可从外论者，众而难识矣。是故不可不察也。[3]
作品评析
《人间训》重点论述祸与福的关系，其主旨用《要略》的话说，就是“观祸福之变，察利害之反，钻脉得失之迹，标举终始之坛也。分别百事之微，敷陈存亡之机，使人知祸之为福，亡之为得，成之为败，利之为害也”。文章以大量的历史事例、寓言等，论述了人世间的各种对立关系，以祸福为中心，涉及了得失、损益、利害、功罪、取舍、毁誉等诸多方面，具有很强的辩证法意味。
作者首先从主观和客观两个方面，论述和分析了祸福产生的根源，认为“夫祸之来也，人自生之；福之来也，人自成之”，祸与福的产生，很大程度上是由人自身的原因造成的，不能不慎重对待。其次，作者认为，“祸与福同门，利与害为邻”，祸、福互相依存、转化，坏事可以引出好的结果，好事也可以引出坏的结果。“塞翁失马”就是一个很好的例子。因此，看问题不能绝对，要用辩证的眼光去对待祸与福。作者还讲到了祸福与时世的关系，在一个时代可以带来福气的品行举动，在另一个时代可能就是祸根，“圣人虽有其志，不遇其世，仅足以容身，何功名之可致也”。所以，要因时而变，不能泥而不化。
此外，作者还论述到了“欲利之而反害之”，“有功而见疑”和“有罪而益信”、“事或夺之而反与之，或与之而反取之”、“直于辞而不害于事”和“亏于耳以忤于心而合于实”、“听计当而身疏”和“言不用计不行而益亲”、“或无功而先举，或有功而后赏”、“或有罪而可赏”和“或有功而可罪”、“或誉人而适足以败之，或毁人而乃反以成之”、“或贪生而反死，或轻死而得生，或徐行而反疾”等一系列对立事物之间的相互转化关系，告诫人们，要看到事物的本质，不要被现象迷惑。同时，也要见微知著，从问题产生的根源入手，防患于未然，远离祸患，防止“务于救患之备，而莫能知使患无生”。[1]
文章最后，作者还分析了“类之而非”、“非类而是”、“若然而不然”及“不然而若然”四种情况，指出事物真相难辨，稍有不慎就会犯错误，告诫人们不要被假象迷惑，并抒发了一段很有哲理的感慨：“夫事之所以难知者，以其窜端匿迹，立私于公，倚邪于正，而以胜惑人之心者也。若使人之所怀于内者，与所见于外者，若合符节，则天下无亡国败家矣。”
利害得失，是人们日常生活中时时会遇到的问题，如何正确地看待它们，处理好两者之间的关系，变害为利。文中讲到的这些事例，相信对我们不无启发。[1]
出处简介
《淮南子》又名《淮南鸿烈》，是西汉宗室刘安招致宾客，在他主持下编着的。据《汉书[4]。艺文志》云：“淮南内二十一篇，外三十三篇”，颜师古注曰：“内篇论道，外篇杂说”，现今所存的有二十一篇，大概都是原说的内篇所遗。据高诱序言，“鸿”是广大的意思，“烈”是光明的意思。全书内容庞杂，它将道、阴阳、墨、法和一部份儒家思想糅合起来，但主要的宗旨倾向于道家。《汉书。艺文志》则将它列入杂家。
《淮南子》具有重要的文史价值。其博奥深宏的内容中蕴涵着丰富的哲学、史学、文学等各个领域的思想文化资源。[2]
作者简介
刘安（前179－前122），西汉皇族，淮南王。汉高祖刘邦之孙，淮南厉王刘长之子。刘安是豆腐的创始人，著有《淮南子》。　[5]
文帝8年（公元前172年），刘长被废王位，在旅途中绝食而死。文帝十六年（公元前164年），文帝把原来的淮南国一分为三封给刘安兄弟三人，刘安以长子身份袭封为淮南王，时年十六岁。他才思敏捷，好读书，善文辞，乐于鼓琴。他是西汉知名的思想家、文学家，奉汉武帝之命所著《离骚体》是中国最早对屈原及其《离骚》作高度评价的著作。